ראה
ראה את העצים העירומים בסתיו,; ראה את השמיים מתכסים בעב,; ראה הערפל, בבוקר, בכבישים,; ראה את השדות, כהים וחרושים,; ראה את התלמים על פני האנשים ; הבט וראה אותי -; הנה אני מולך,; השיר הזה - שלך.; ראה את הגגות בלובן הבוער,; בתים ליד הים מתפוררים מהר,; ראה את הבאים לבנות ולהבנות,; ראה אותם חולמים חלום שלא ימוט,; חלום שהחולם שכח את פתרונו ; הבט וראה אותי...; ראה איך לפעמים כאילו אין אדם; וארץ ושמיים רגע לבדם,; ראה את ההרים, כחולים ביום שרב; ואת הים מכחיל; והבוקר עוד רב,; והדרך פתוחה -; הבט וראה אותי...; 